Source: http://legislatie.just.ro/Public/DetaliiDocument/79933
Timestamp: 2019-09-23 12:44:09+00:00
Document Index: 9849231

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8', 'Articolul 9', 'Articolul 10', 'Articolul 11', 'Articolul 12', 'Articolul 13']

LEGE nr. 142 din 9 iulie 1998 (*actualizata*)privind acordarea tichetelor de masa(actualizata până la data de 22 februarie 2007*)
-------------*) Textul initial a fost publicat în Monitorul Oficial al României nr. 260 din 13 iulie 1998. Aceasta este forma actualizata de S.C. "Centrul Teritorial de Calcul Electronic" S.A. Piatra Neamt până la data de 22 februarie 2007, cu modificările şi completările aduse de: ORDINUL nr. 137 din 12 martie 1999; ORDINUL nr. 455 din 3 august 1999; ORDINUL nr. 85 din 1 februarie 2000; ORDINUL nr. 540 din 31 iulie 2000; ORDINUL nr. 25 din 17 ianuarie 2001; ORDINUL nr. 500 din 18 iulie 2001; ORDINUL nr. 46 din 30 ianuarie 2002; ORDINUL nr. 344 din 5 august 2002; ORDINUL nr. 42 din 7 februarie 2003; ORDINUL nr. 346 din 16 iulie 2003; ORDINUL nr. 52 din 2 februarie 2004; ORDINUL nr. 408 din 27 iulie 2004; ORDINUL nr. 33 din 28 ianuarie 2005; ORDINUL nr. 542 din 18 iulie 2005; ORDINUL nr. 89 din 3 februarie 2006; ORDINUL nr. 145 din 1 martie 2006; ORDINUL nr. 586 din 31 iulie 2006; ORDONANŢA DE URGENŢĂ nr. 5 din 14 februarie 2007.Parlamentul României adopta prezenta lege. + Articolul 1 (1) Salariaţii din cadrul societatilor comerciale, regiilor autonome şi din sectorul bugetar, precum şi din cadrul unităţilor cooperatiste şi al celorlalte persoane juridice sau fizice care încadrează personal prin incheierea unui contract individual de muncă, denumite în continuare angajator, pot primi o alocaţie individuala de hrana, acordată sub forma tichetelor de masa, suportata integral pe costuri de angajator. ... (2) Tichetele de masa se acordă în limita prevederilor bugetului de stat sau, după caz, ale bugetelor locale, pentru unitatile din sectorul bugetar, şi în limita bugetelor de venituri şi cheltuieli aprobate, potrivit legii, pentru celelalte categorii de angajatori. ... + Articolul 2 (1) Tichetele de masa se emit de către unitatile cu activitate specializata în domeniul care face obiectul prezentei legi, denumite în continuare unităţi emitente, sau de către angajatorii care au organizate cantine-restaurant sau bufete. ... (2) Unitatile emitente desfăşoară aceasta activitate numai în baza autorizatiei de functionare, acordată de Ministerul Finanţelor. Autorizatia de functionare se acordă potrivit criteriilor stabilite de către Ministerul Finanţelor, astfel încât să se asigure dezvoltarea concurentiala a serviciilor prevăzute de prezenta lege. ... (3) Unitatile care emit tichete de masa sunt obligate sa ia masurile necesare pentru asigurarea circulaţiei acestora în condiţii de siguranţă. ... (4) Fiecare tichet de masa este valabil numai dacă are inscris numărul sub care a fost inseriat de către unitatea emitenta şi dacă cuprinde, cel puţin, urmatoarele menţiuni: ... a) numele şi adresa emitentului; ... b) valoarea nominala a tichetului de masa; ... c) date referitoare la perioada de valabilitate; ... d) interdictia de a fi utilizat pentru achizitionarea de tigari sau de produse alcoolice; ... e) spatiu pentru înscrierea numelui şi a prenumelui salariatului care este în drept sa utilizeze tichetul de masa; ... f) spatiu destinat inscrierii datei şi aplicarii stampilei unităţii la care tichetul de masa a fost utilizat. ... + Articolul 3 (1) Valoarea nominala a unui tichet de masa nu poate depăşi suma de 15.000*) lei la data aplicarii prevederilor prezentei legi. ... (2) Valoarea nominala a unui tichet de masa, prevăzută la alin. (1), se indexeaza semestrial cu indicele preturilor de consum, înregistrat la marfurile alimentare, comunicat de Comisia Naţionala pentru Statistica. ... (3) În cazul în care din aplicarea prevederilor alin. (2) rezultă o valoare nominala indexata a unui tichet de masa mai mica decat ultima valoare nominala indexata, pentru perioadele urmatoare valoarea nominala a tichetului de masa rămâne nemodificata. ... ----------------Alin. (3) al art. 3 a fost introdus de articolul unic din ORDONANŢA DE URGENŢĂ nr. 5 din 14 februarie 2007, publicată în MONITORUL OFICIAL nr. 129 din 22 februarie 2007.----------------*) NOTA CTCE SA Piatra Neamt:ORDINUL nr. 137 din 12 martie 1999, publicat în MONITORUL OFICIAL nr. 122 din 24 martie 1999, prevede:"Pentru semestrul I 1999 valoarea nominala indexata a unui tichet de masa, stabilita potrivit prevederilor art. 31 alin. (2), (4) şi (5) din Normele de aplicare a Legii nr. 142/1998 privind acordarea tichetelor de masa, aprobate prin Hotărârea Guvernului nr. 5/1999, este de 16.000 lei."ORDINUL nr. 455 din 3 august 1999, publicat în MONITORUL OFICIAL nr. 392 din 18 august 1999, prevede:"Pentru semestrul II 1999 valoarea nominala indexata a unui tichet de masa, stabilita potrivit prevederilor art. 31 alin. (3), (4) şi (5) din Normele de aplicare a Legii nr. 142/1998 privind acordarea tichetelor de masa, aprobate prin Hotărârea Guvernului nr. 5/1999, este de 19.000 lei."ORDINUL nr. 85 din 1 februarie 2000, publicat în MONITORUL OFICIAL nr. 74 din 21 februarie 2000, stabileste:"Pentru semestrul I 2000, începând cu luna martie valoarea nominala indexata a unui tichet de masa, stabilita potrivit prevederilor art. 31 alin. (3) teza a doua, alin. (4) şi (5) din Normele de aplicare a Legii nr. 142/1998 privind acordarea tichetelor de masa, aprobate prin Hotărârea Guvernului nr. 5/1999, este de 22.000 lei."ORDINUL nr. 540 din 31 iulie 2000, publicat în MONITORUL OFICIAL nr. 380 din 15 august 2000, stabileste:"Pentru semestrul II 2000, începând cu luna septembrie 2000 valoarea nominala indexata a unui tichet de masa, stabilita potrivit prevederilor art. 31 alin. (3) teza a doua, alin. (4) şi (5) din Normele de aplicare a Legii nr. 142/1998 privind acordarea tichetelor de masa, aprobate prin Hotărârea Guvernului nr. 5/1999, este de 28.000 lei."ORDINUL nr. 25 din 17 ianuarie 2001, publicat în MONITORUL OFICIAL nr. 52 din 31 ianuarie 2001, prevede:"Pentru semestrul I 2001, începând cu luna martie valoarea nominala indexata a unui tichet de masa, stabilita potrivit prevederilor art. 31 alin. (3) teza a doua, alin. (4) şi (5) din Normele de aplicare a Legii nr. 142/1998 privind acordarea tichetelor de masa, aprobate prin Hotărârea Guvernului nr. 5/1999, este de 34.000 lei."ORDINUL nr. 500 din 18 iulie 2001, publicat în MONITORUL OFICIAL nr. 438 din 6 august 2001, prevede:"Pentru semestrul II 2001, începând cu luna septembrie 2001 valoarea nominala indexata a unui tichet de masa, stabilita potrivit prevederilor art. 31 alin. (3) teza a doua alin. (4) şi (5) din Normele de aplicare a Legii nr. 142/1998 privind acordarea tichetelor de masa, aprobate prin Hotărârea Guvernului nr. 5/1999, este de 41.000 lei."ORDINUL nr. 46 din 30 ianuarie 2002, publicat în MONITORUL OFICIAL nr. 122 din 15 februarie 2002, stabileste:"Pentru semestrul I 2002, începând cu luna martie valoarea nominala indexata a unui tichet de masa, stabilita potrivit prevederilor art. 31 alin. (3) teza a II-a, alin. (4) şi (5) din Normele de aplicare a Legii nr. 142/1998 privind acordarea tichetelor de masa, aprobate prin Hotărârea Guvernului nr. 5/1999, este de 45.000 lei."ORDINUL nr. 344 din 5 august 2002, publicat în MONITORUL OFICIAL nr. 594 din 12 august 2002, stabileste:"Pentru semestrul II al anului 2002, începând cu luna septembrie, valoarea nominala indexata a unui tichet de masa, stabilita potrivit prevederilor art. 31 alin. (3) teza a II-a, alin. (4) şi (5) din Normele de aplicare a Legii nr. 142/1998 privind acordarea tichetelor de masa, aprobate prin Hotărârea Guvernului nr. 5/1999, este de 50.000 lei."ORDINUL nr. 42 din 7 februarie 2003, publicat în MONITORUL OFICIAL nr. 86 din 11 februarie 2003, prevede:"Pentru semestrul I 2003, începând cu luna martie valoarea nominala indexata a unui tichet de masa, stabilita potrivit prevederilor art. 31 alin. (3) teza a II-a, alin. (4) şi (5) din Normele de aplicare a Legii nr. 142/1998 privind acordarea tichetelor de masa, aprobate prin Hotărârea Guvernului nr. 5/1999, este de 53.000 lei."ORDINUL nr. 346 din 16 iulie 2003, publicat în MONITORUL OFICIAL nr. 543 din 29 iulie 2003, prevede:"Pentru semestrul II 2003, începând cu luna septembrie valoarea nominala indexata a unui tichet de masa, stabilita potrivit prevederilor art. 31 alin. (3) teza a II-a, alin. (4) şi (5) din Normele de aplicare a Legii nr. 142/1998 privind acordarea tichetelor de masa, aprobate prin Hotărârea Guvernului nr. 5/1999, este de 58.000 lei."ORDINUL nr. 52 din 2 februarie 2004, publicat în MONITORUL OFICIAL nr. 120 din 10 februarie 2004, stabileste:"Pentru semestrul I 2004, începând cu luna martie valoarea nominala indexata a unui tichet de masa, stabilita potrivit prevederilor art.31 alin. (3) teza a II-a, alin. (4) şi (5) din Normele de aplicare a Legii nr. 142/1998 privind acordarea tichetelor de masa, aprobate prin Hotărârea Guvernului nr. 5/1999, este de 61.000 lei."ORDINUL nr. 408 din 27 iulie 2004, publicat în MONITORUL OFICIAL nr. 709 din 5 august 2004, stabileste:"Pentru semestrul II 2004, începând cu luna septembrie, valoarea nominala indexata a unui tichet de masa, stabilita potrivit prevederilor art. 31 alin. (3) teza a II-a, alin. (4) şi (5) din Normele de aplicare a Legii nr. 142/1998 privind acordarea tichetelor de masa, aprobate prin Hotărârea Guvernului nr. 5/1999, este de 65.000 lei."ORDINUL nr. 33 din 28 ianuarie 2005, publicat în MONITORUL OFICIAL nr. 119 din 7 februarie 2005, prevede:"Pentru semestrul I 2005, începând cu luna martie, valoarea nominala indexata a unui tichet de masa, stabilita potrivit prevederilor art. 31 alin. (3) teza a II-a, alin. (4) şi (5) din Normele de aplicare a Legii nr. 142/1998 privind acordarea tichetelor de masa, aprobate prin Hotărârea Guvernului nr. 5/1999, este de 68.000 lei."ORDINUL nr. 542 din 18 iulie 2005 publicat în MONITORUL OFICIAL nr. 687 din 1 august 2005, prevede:"Pentru semestrul II 2005, începând cu luna septembrie valoarea nominala indexata a unui tichet de masa, stabilita potrivit prevederilor art. 31 alin. (3) teza a II-a şi alin. (4) din Normele de aplicare a Legii nr. 142/1998 privind acordarea tichetelor de masa, aprobate prin Hotărârea Guvernului nr. 5/1999, şi prevederilor art. 1, 3 şi 6 din Ordonanţa de urgenta a Guvernului nr. 47/2005 privind unele măsuri care trebuie luate pentru punerea în aplicare a Legii nr. 348/2004 privind denominarea monedei naţionale, este de 7 lei."ORDINUL nr. 89 din 3 februarie 2006 publicat în MONITORUL OFICIAL nr. 130 din 10 februarie 2006 prevede că:"Pentru semestrul I 2006, începând cu luna martie, valoarea nominala indexata a unui tichet de masa, stabilita potrivit prevederilor art. 31 alin. (3) teza a II-a şi alin. (4) din Normele de aplicare a Legii nr. 142/1998 privind acordarea tichetelor de masa, aprobate prin Hotărârea Guvernului nr. 5/1999, şi prevederilor art. 1, 3 şi 6 din Ordonanţa de urgenta a Guvernului nr. 47/2005 privind unele măsuri care trebuie luate pentru punerea în aplicare a Legii nr. 348/2004 privind denominarea monedei naţionale, aprobata cu modificari prin Legea nr. 256/2005, este de 7 lei (RON)."ORDINUL nr. 145 din 1 martie 2006 publicat în MONITORUL OFICIAL nr. 199 din 2 martie 2006, prevede că:"În perioada semestrului I 2006, începând cu data intrarii în vigoare a prezentului ordin, valoarea nominala indexata a unui tichet de masa, stabilita potrivit prevederilor art. 31 alin. (3) teza a doua şi alin. (4) din Normele de aplicare a Legii nr. 142/1998 privind acordarea tichetelor de masa, aprobate prin Hotărârea Guvernului nr. 5/1999, precum şi prevederilor Ordonantei de urgenta a Guvernului nr. 18/2006 pentru completarea art. 3 din Ordonanţa de urgenta a Guvernului nr. 59/2005 privind unele măsuri de natura fiscala şi financiară pentru punerea în aplicare a Legii nr. 348/2004 privind denominarea monedei naţionale este de 7,15 lei."ORDINUL nr. 586 din 31 iulie 2006 publicat în MONITORUL OFICIAL nr. 675 din 7 august 2006, prevede că:"Pentru semestrul II 2006, începând cu luna septembrie, valoarea nominala indexata a unui tichet de masa, stabilita potrivit prevederilor art. 31 alin. (3) teza a II-a şi alin. (4) din Normele de aplicare a Legii nr. 142/1998 privind acordarea tichetelor de masa, aprobate prin Hotărârea Guvernului nr. 5/1999, precum şi prevederilor art. 3 alin. (2) din Ordonanţa de urgenta a Guvernului nr. 59/2005 privind unele măsuri de natura fiscala şi financiară pentru punerea în aplicare a Legii nr. 348/2004 privind denominarea monedei naţionale, aprobata cu modificari prin Legea nr. 15/2006, cu completările ulterioare, este de 7,41 lei." + Articolul 4Angajatorul care achizitioneaza direct de la o unitate emitenta necesarul de tichete de masa achita atât contravaloarea nominala a tichetelor de masa, cat şi costul imprimatului reprezentand tichetul de masa. + Articolul 5 (1) Angajatorul distribuie salariatilor tichetele de masa, lunar, în ultima decada a fiecarei luni, pentru luna urmatoare. ... (2) În condiţiile prevăzute la alin. (1), angajatorul distribuie, pe salariat, un numar de tichete de masa corespunzător numarului de zile lucratoare din luna pentru care se face distribuirea. ... + Articolul 6 (1) Salariatul poate utiliza, lunar, un numar de tichete de masa cel mult egal cu numărul de zile în care este prezent la lucru în unitate. ... (2) Tichetele de masa pot fi utilizate numai pentru achitarea mesei sau pentru achizitionarea de produse alimentare. ... (3) Salariatul poate utiliza intr-o zi maximum doua tichete de masa. În cazul în care activitatea se desfăşoară la puncte de lucru situate în afara localitatilor, iar aprovizionarea cu produse alimentare nu se poate face zilnic, salariatul poate utiliza numărul de tichete de masa corespunzător perioadei în care se afla la punctul de lucru respectiv. ... (4) Tichetele de masa pot fi utilizate în unităţi de alimentatie publică, cantine-restaurant, bufete, cu care unitatile emitente au contractat prestarea serviciilor respective. ... (5) În cazurile în care suma corespunzătoare produselor alimentare solicitate de salariat este mai mica decat valoarea nominala a tichetelor de masa, utilizarea acestora este considerata integrală. Se interzice acordarea unui rest de bani la tichetul de masa. ... + Articolul 7 (1) Angajatorul, împreună cu organizaţiile sindicale legal constituite sau, acolo unde nu este constituit un sindicat, cu reprezentantul salariatilor, stabilesc de comun acord unitatea emitenta a tichetelor de masa cu care vor contracta prestarea serviciilor corespunzătoare. ... (2) Unitatile emitente au obligaţia de a transmite angajatilor lista unităţilor de alimentatie publică corespunzătoare retelei utilizate, la care salariaţii pot folosi tichete de masa. La stabilirea acestor unităţi vor fi avute în vedere calitatea serviciilor şi un nivel cat mai redus al preturilor prin practicarea unor adaosuri comerciale minime. ... (3) Decontarea tichetelor de masa între unitatile de alimentatie publică şi unitatile emitente ale tichetelor de masa se face numai prin intermediul unităţilor bancare. Acelasi regim de decontare se va aplica şi în cazul relatiei dintre angajator şi unitatea emitenta. ... (4) Sumele derulate prin operaţiunile cu tichetele de masa de către unitatile emitente ale acestora nu pot fi utilizate pentru reinvestirea în alte scopuri. ... + Articolul 8 (1) Sumele corespunzătoare tichetelor de masa acordate de angajator, în limitele valorii nominale prevăzute la art. 3, sunt deductibile la calculul impozitului pe profit, iar pentru salariat sunt scutite de plată impozitului pe venitul sub forma de salariu. ... (2) Sumele prevăzute la alin. (1) nu se iau în calcul nici pentru angajator, nici pentru salariat la stabilirea drepturilor şi obligaţiilor care se determina în raport cu venitul salarial. ... + Articolul 9Salariatul are obligaţia sa restituie angajatorului, la finele fiecarei luni, precum şi la încetarea contractului individual de muncă, tichetele de masa neutilizate. + Articolul 10 (1) Constituie contraventii urmatoarele fapte, dacă nu sunt savarsite în astfel de condiţii încât, potrivit legii penale, să fie considerate infractiuni: ... a) comercializarea de către salariati şi de către unitatile de alimentatie publică a tichetelor de masa contra unei fractiuni de pret sau a altor produse decat cele alimentare; ... b) utilizarea de către salariati a unui numar de tichete de masa mai mare decat numărul de zile în care sunt prezenţi la lucru în unitate. ... (2) Contraventiile prevăzute la alin. (1) lit. a) se sancţionează cu amendă de la 1.000.000 lei la 5.000.000 lei, iar cele prevăzute la alin. (1) lit. b), cu amendă de la 200.000 lei la 500.000 lei. ... + Articolul 11Constatarea contraventiilor prevăzute la art. 10, precum şi aplicarea amenzilor contraventionale se fac de către personalul imputernicit al Ministerului Muncii şi Protectiei Sociale şi al direcţiilor generale de muncă şi protecţie sociala judetene şi a municipiului Bucureşti. + Articolul 12Prevederile art. 10 şi 11 se completeaza cu dispozitiile Legii nr. 32/1968*) privind stabilirea şi sanctionarea contraventiilor, cu modificările şi completările ulterioare.---------------*) Legea nr. 32/1968 privind stabilirea şi sanctionarea contraventiilor a fost abrogata de art. 51 din ORDONANTA nr. 2 din 12 iulie 2001, publicată în MONITORUL OFICIAL nr. 410 din 25 iulie 2001. + Articolul 13În termen de 60 de zile de la publicarea prezentei legi în Monitorul Oficial al României, Ministerul Muncii şi Protectiei Sociale va elabora norme de aplicare, aprobate prin hotărâre a Guvernului.Această lege a fost adoptata de Camera Deputatilor şi de Senat în sedinta comuna din 5 mai 1998, cu respectarea prevederilor art. 74 alin. (1) şi ale art. 76 alin. (2) din Constitutia României.p. PRESEDINTELE CAMEREIDEPUTATILORPAULA MARIA IVANESCUp. PRESEDINTELE SENATULUIMIRCEA IONESCU-QUINTUS---------